Lav et referat af nedenstående tekst:

Tekst:
I 2022 var Læsø den nordjyske kommune med færrest indbrud. Ja faktisk var der lig 0. Det skriver Kanal Frederikshavn på baggrund af tal fra F&P – forsikrings- og pensionsselskabernes brancheforening. Samtidigt indtager Morsø en kedelig førsteplads over den kommune med flest indbrud  i Nordjylland. Morsø havde nemlig 537 indbrud per 100.000 indbyggere, mens Vesthimmerland og Thisted indtager en anden- og tredjeplads med henholdsvis 508 og 436 indbrud. - Der er ret stor forskel kommunerne imellem. Læsø brillerer med et rundt nul - sandsynligvis fordi kommunen jo er en ø med få indbyggere, hvor alle kender alle, og det derfor kan være svært at gøre karriere som indbrudstyv. Det er sværere at forklare, hvorfor Morsø har dobbelt så mange indbrud som Frederikshavn, siger underdirektør Pia Holm Steffensen, F&P til Kanal Frederikshavn. Se hvordan, det står til i din kommune i kortet herunder: Vesthimmerland er dermed den eneste af de tre kommuner i toppen, der har oplevet et fald i antal af indbrud fra 2021 til 2022. Og faktisk forholder det sig sådan, at Danmark indtager en europæisk førsteplads i antal af indbrud. Seneste opgørelse fra Eurostat viser, at i 2020 havde Danmark 437 indbrud per 100.000 indbyggere, mens Sverige var på en andenplads med 380 indbrud efterfulgt af Belgien med med 280 indbrud. - Hæleren er lige så skyldig som stjæleren, men hæleren kan selvfølgelig være i mere eller mindre god tro. Så hvis man kan slå op i et digitalt register, inden man køber en brugt cykel, Arne Jacobsen-stol eller en MacBook i Den Blå Avis og finde ud af, om varen er stjålet, så fjerner man jo en stor del af indbrudstyvenes eksistensgrundlag, siger Pia Holm Steffensen til Kanal Frederikshavn.

Referat:
Morsø topper listen, mens Læsø er helt i bund.